google/wiki40b huggingface dataset:
Serie A 1937–1938

Serie A er den italienske toppdivisjonen i fotball. Den ble opprettet i 1898. Det italienske fotballforbundet står for organiseringen av ligaen.
Too Ra Loo Ra Loo Ral

«Too Raa Loo Ra Loo Ral (That's an Irish Lullaby)» er en klassisk irsk sang, skrevet av James Royce Shannon i 1914.
Sangen ble popularisert av Bing Crosby i spillefilmen Going My Way fra 1944.

Norsk versjon

Den norske tittelen er «Tu-ra-lu-ra-lu-ra». Gunnar Sønstevolds orkester, sang: Frank Weylert, har spilt inn sangen. Arr.: Gunnar Sønstevold. Den ble utgitt på 78-platen Musica A 8900 i 1946.
Laboratory for Atmospheric and Space Physics

Laboratory for Atmospheric and Space Physics (LASP), før 1965 kalt Upper Air Laboratory, er et forskningssenter ved University of Colorado i Boulder, med mer enn 100 aktive vitenskapsmenn innenfor feltene solar påvirkning, jordens og andre planeters atmosfærer, romvær, romplasma og støvplasmafysikk. LASP har avansert teknisk kompetanse i design, bygging og drift av romsonder og deres instrumenter. LASP ble grunnlagt etter andre verdenskrig, og benyttet i begynnelsen tyske V-2 raketter til å sende opp sonder.
VM i snøbrett 2013

VM i snowboard 2013 ble avholdt fra 18.–27. januar 2013 i Stoneham Mountain Resort i Stoneham-et-Tewkesbury, Quebec, Canada.
Betlerstien

«Betlerstien» er en vise som er gjengitt i forskjellige skillingstrykk. Den kan spores tilbake til midten av 1700-tallet. Alf Prøysen kalte denne visen «En moders hjerte», da han presenterte den i bladet «Magasinet for Alle» i 1954.
Rekstefja

Rekstefja er et skaldekvad, ei dråpe, kvedet til ære for kong Olav Tryggvason av Norge. Det er ett av de ytterst få islandske dråper som blitt fullstendig bevart for ettertiden. Det er gjengitt i Bergsbók og Den større saga om Olav Tryggvason (Óláfs saga Tryggvasonar en mesta).
Rekstefja trekker opp livet og bedriftene til kong Olav Tryggvason fra han vokste opp i Gardariket (Russland) til han døde i slaget ved Svolder ved å kaste seg over bord. Dråpen består av 35 vers og drottekvadet (dróttkvætt) har fått sitt navn fra sitt omkved som består av tre linjer delt mellom tre påfølgende vers. 
Rekstefja påstår selv å være den tredje dråpen om Olav Tryggvason ved at den viser til to andre kvedet av henholdsvis Hallfred Vandrædaskald og en ukjent Bjarne. Kvadet er teknisk dyktig utført og benytter seg av komplekse kombinasjoner av kjenninger. Det er influert av kvadene til Arnor Tordsson jarlaskald og Einar Skulesson og har mange likheter med Dråpa om Olav Tryggvason (Óláfsdrápa Tryggvasonar) som er bevart i samme manuskript.
Forfatteren av Rekstefja er derimot omdiskutert. Skalden er oppgitt å være en Hallar-Stein. Det er enten en ukjent islandsk skald som vi har ingen biografiske informasjoner om og som atagelig leved en gang rundt år 1200. Den andre teorien er at han er identisk med islandske  Stein Herdisson (Steinn Herdísarson) som var hirdskalden for de norske kongene Harald Hardråde og dennes sønn Olav Kyrre. Forskerne strides om Rekstefjas opphav og det er vanskelig å trekke en bastant konklusjon.
Nygift

Handling

Unge arkitekt Gunnar Bergstrand gifter seg med norske Eva mot foreldrenes vilje. Gunnars far, som eier et bygningsfirma, mener at han er for ung til å gifte seg og til å overta firmaet. Evas mor, som har en skilsmisse bak seg, vil ikke at datteren skal forhaste seg. 
et nygifte paret flytter inn i et hus på Gärdet i Stockholm, hvor de får psykoanalytikeren dr. Albert Lundberg og hans elegante hustru Cecilia
som naboer. Hun er forøvrig én av Gunnars tidligere venninner. Det duker opp både for sjalusi- og forsoningsscener.
Gunnar, som er trett av å gå mer eller mindre som springgutt på farens kontor, slutter for å begynne og gjøre egne forretninger. I stedet tar Eva seg en jobb på kontoret, selv om ektemannen vil at hun bare skal være husmor. 
Plutselig får Gunnar en så stor suksess i sin nye virksomhet at hans far trekker seg tilbake og overlater styringen av sitt firma til ham. Når Eva en dag kommer til kontoret blir hun sporenstreks sagt opp den nye sjefen, ektemannen Gunnar. Hennes plass skal heretter være i deres hjem.
Svenska tornedalingars riksförbund-Tornionlaaksolaiset

Svenska tornedalingars riksförbund-Tornionlaaksolaiset, STR-T er en organisasjon som arbeider for å fremme svenske tornedalingers interesser, herunder også tornedalingenes eget språk, meänkieli. Forbundet ble grunnlagt i 1981 og er religiøst og partipolitisk uavhengig.
Hiperantha

Utseende

Middelsstore til nokså store (gjerne 20-30 millimeter), avlange, brungule eller brunrøde praktbiller uten metallglans. Hodet er rundt og svart. Pronotum er stort og bredt, betydelig bredere enn dekkvingene, nærmest klokkeformet med tilbaketrukne bakhjørner, i midten foran gjerne med et par svarte flekker. Dekkvingene er lange og smale med markerte lengdefurer, i spissen sagtakkede, gjerne med svarte tegninger og ofte skarpt røde i spissen.

Utbredelse

Slekten er utbredt i Sør-Amerika.
Hårnålsplint

En hårnålsplint, fjærsplint eller R-splint er en splint som brukes for fastholding av akslinger, stag og deksler.
Hårnålsplinten består av en stiv, fjærende metalltråd, bøyd i en U-form. Det ene benet på splinten er er helt rett, mens det andre har en buet form. Det rette benet tres gjennom et hull i akslingen, mens det andre presses ned på yttersiden og på grunn av den buede formen låses fast.
Hårnålsplinten fungerer omtrent som en saksesplint, men er bedre egnet i de tilfellene der splinten skal kunne tas av og settes på flere ganger. Den øverste buen på saksesplinten er såpass stor og utformet slik at man kan gripe den med nebbtang, stikke en tynn skrutrekker gjennom el.l. og dermed får godt nok tak til å trekke den løs.
Hårnålsplintene produseres i mange dimensjoner, tilpasset akslinger og hull av forskjellige tykkelser. Målene oppgis vanligvis ved lengde (på den rette delen av splinten, inklusive buen) og diameteren (tykkelsen på metalltråden). Det første målet må passe til akslingens tykkelse, det andre til hullet i akslingen.
Paolo Vinaccia

Biografi

Han jobbet med artister som Terje Rypdal, Bendik Hofseth, Jan Eggum, Lillebjørn Nilsen, Anne Grete Preus, Knut Reiersrud og Jonas Fjeld. Han turnerte og gjorde innspillinger med Palle Mikkelborg, Mike Mainieri, Jon Christensen og David Darling, foruten turneer og innspillinger med Arild Andersen.
Vinaccia bidro på mer enn 100 album. Han fikk i 1997 Gammleng-prisen i klassen «studio».
I 2006 komponerte han sammen med Terje Rypdal bestillingsverket til Canal Street, jazz- og bluesfestivalen i Arendal.  Verket ble satt opp med band og firemannskor på fire Colin Archer–skøyter.
Vinaccia fikk i 2009 diagnosen bukspyttkjertelkreft og i 2017 fikk han beskjed om at han hadde maksimalt fire måneder igjen å leve. Han døde 5. juli 2019, 65 år gammel.
Australøyene

Australøyene (fransk: Îles Australes eller Archipel des Australes) er den sørligste øygruppen i Fransk Polynesia i Stillehavet.
Australøyene består geografisk av to separate øygrupper. I nordvest ligger Tubuaiøyene (fransk: Îles Tubuaï), som er oppkalt etter hovedøya. De består (fra nordvest) av: Rimatara, Rurutu, Tubuai og Raivavae. I sørøst ligger Bassøyene (fransk: Îles Bass), som består av hovedøya Rapa Iti og de små øyene Marotiri og Maria. Det ligger også mange mindre, ubebodde øyer rundt flere av de større øyene. Tubuaiøyene brukes av og til også som navn på hele øygruppen.
Australøyene en av Fransk Polynesias fem administrative provinser. Hovedstaden på Australøyene er Mataura på Tubuai.
Politodorcadion

Utseende

Middelsstore, tettbygde trebukker, vanligvis mørke på farge og litt blanke. Antennene er kraftige og omtrent så lange som kroppen. Dekkvingene er nærmest spindelformede uten markerte skuldre, med hvite lengdestriper. Beina er korte og kraftige.

Levevis

Ulikt de fleste andre trebukker lever disse artene på bakken, de voksne kan ikke fly. Larvene lever underjordisk på røtter.

Utbredelse

Artene er utbredt i Sentral-Asia (Kasakhstan, Turkestan).
Sotra

Navnets opphav

Navnet Sotra har usikker betydning. Ifølge Bygdebok for Fjell  er navnet trolig svært gammelt, kanskje 3000 år, og kan bety noe som har med sjøforholdene rundt øyen å gjøre: det kan komme fra et gammelnordisk ord for syde, koke, eller at det var sug i sjøen på grunn av strømforhold. På folkemunne har en populær tolkning vært «Den sorte øyen». Navnet skulle ha kommet av at man har funnet store røtter etter brent skog i tormyrene. Øyen må på ett eller annet tidspunkt ha hatt skog som ble brent, slik folk har oppfattet det. Det finnes ingen holdepunkter for at dette kan være riktig tolkning.
En dansk omskriving – Sartor – har tidligere vært i bruk. Den brukes nå bare av enkelte firmaer på Sotra (blant annet Sartor Storsenter, Sartor Shipping og Sartor Skytterlag).

Geografi

Mellom Sotra og Litlesotra ligger øya Bildøy. Det går broer mellom øyene, og siden 1971 da Sotrabrua ble åpnet har Sotra hatt fastlandsforbindelse. Før dette gikk det ferge fra Brattholmen til Alvøen. Fortsatt går det ferge mellom Klokkarvik sør på Sotra og over til Hjellestad på fastlandet, tidligere gikk det også ferge fra Austefjorden til Austevoll.
Den varierte topografien skaper store geografiske kontraster på Sotra. Mens man på østsiden av øya kan finne lune viker og tett skog er det for det meste goldt og værhardt på vestsiden. Det ligger imidlertid en rekke mindre øyer på vestsiden som demmer noe opp for Nordsjøen, de største er Tofterøy, Algrøy, Lokøy og Turøy.
Liatårnet er det høyeste fjellet på Sotra og høyeste punkt i Fjell kommune. Et annet fjell er Gardafjellet. Andre fjell er Knappskogfjellet (skjenet) (164 meter over havet), Spjeldsfjellet (165 meter over havet) og Førdesveten, som er det høyeste i Sund med 284 meter over havet.
Eu Não Quero Voltar Sozinho

Handling

Leonardo (Ghilherme Lobo) er en 15 år gammel blind gutt som sitter ved siden av bestevennen Giovana (Tess Amorim) i klasserommet. På pulten bak Leonardo sitter den nye eleven Gabriel (Fabio Audi). Giovana inviterer Gabriel til å gå hjem med dem etter skolen; hver dag pleier hun å følge Leonardo hjem selv om huset hans er lengre unna enn hennes. Hun erter ham for å aldri snakke med henne om kjærlighetslivet sitt. Gabriel forteller dem at han er glad i matte, og da foreslår Giovana at Leonardo kan få mattehjelp av Gabriel siden han gjorde det dårlig på forrige prøve.
Etter hvert blir både Leonardo og Giovana bedre kjent med Gabriel, og de tre vennene går hjem etter skolen og er sammen på fritiden. Leonardo blir mer selvbevisst på utseendet sitt, og spør Giovana om hvordan Gabriel ser ut. Han spør henne også om sitt eget utseende, og om hun synes han er kjekk. En dag tilbyr Gabriel å følge Leonardo hjem så Giovana ikke må gå en omvei, selv om hun sier det ikke er nødvendig. Leonardo slår seg sammen med Gabriel for et skoleprosjekt om Hellas. Gabriel forteller Leonardo at han tror Giovana har følelser for ham, men Leonardo tror ikke på det og sier at han ikke føler noe for henne. Guttene tilbringer mye tid sammen for å arbeide med prosjektet, og én dag glemmer Gabriel igjen jakken sin hos Leonardo.
Etter en skoletime forteller Leonardo Giovana at han er forelsket i Gabriel. Giovana vet ikke hvordan hun skal reagere, og må plutselig dra til bestemorens bursdag når telefonen ringer. Leonardo må da gå hjem alene. Når han plutselig får besøk antar han at det er Giovana og begynner å konfrontere henne for å etterlate han alene. Han sier at han i utgangspunktet var usikker på å fortelle henne om følelsene hans for Gabriel. Det Leonardo imidlertid ikke vet er at det er Gabriel som er på besøk. Han tar med seg jakken sin og kysser Leonardo før han går. Plutselig kommer Giovana tilbake og unnskylder seg for at det tok så lang tid. Når Leonardo finner ut at Gabriels jakke er borte innser han at det var Gabriel som kysset ham. Han smiler før filmen fader ut i sort.
Riddarhusgränd

Riddarhusgränd er ei gate i Gamla stan i Stockholm, den strekker seg mellom Riddarhuspalatset og Bondeska palatset i nord-sydlig retning fra Vasabron til Myntgatan.
Riddarhusgränden har fått sitt navn etter Riddarhuset (oppført mellom 1642-1674 av Simon de la Vallée) som ligger ved gatas vestside. 1718 er første gang gata er nevnt som Riddarhuus Gränden, og den har siden hatt det navnet. Riddarhusgränden ble anlagt i forbindelse med Gamla stans første organiserte byplan, som ble gjennomført etter storbrannen i Stockholm 1625. En av de nye gatene var Stora Konungsgatan (nåværende Stora Nygatan) og dagens Riddarhusgränd var den nordlige delen av den nye paradegata.
I dag (2009) er Riddarhusgränden en hardt trafikkert gate som leder trafikken fra Vasabron til Munkbroleden.
Curetis

Utseende

Curetis er dagaktive, fargerike sommerfugler. De er forholdsvis store til glansvinger å være, vingespennet er gjerne mellom 35-45 millimeter. Forvingene er litt spisse. Oversiden hos hannene er skinnende rødoransje med svarte vingespisser og ytterkanter, hos hunnene er de oransje feltene erstattet med hvitt. Undersiden er blekbrun med utydelige, brunlige flekker og bånd.
Larvene er litt flattrykte, og kan ligne på fugleskitt. De har to lange, sylindriske utvekster nær bakenden.

Levevis

Larvene utvikler seg på busker og trær i erteblomstfamilien (Fabaceae) og den nærtbeslektede mimosafamilien (Mimosaceae).

Utbredelse

De aller fleste artene er tropiske og finnes fra Sri Lanka til Salomonøyene.
Verdal stadion

Meritter

Under juniorlandskampens andre dag, den 30. januar 1977, satte Frode Rønning verdensrekord for juniorer på 1 000 m med 1.21,21.
Rønning satte også mesterskapsrekord sammenlagt under Sprint-NM i 1980.
Refugio (Texas)

Refugio er administrativt sete i Refugio County i Texas. Etter 2010 års folketelling hadde Refugio 2 890 innbyggere.
Byen ligger ved krysset mellom U.S. Highways 183 og 77 på nordre bredd av Mission River sørøst i Texas, ca 50 km fra Mexicogolfen.
Skyting under Stillehavslekene 2011

Skyting under Stillehavslekene  2011. Skyting var en av flere sporter som var med i de fjortende stillehavslekene som ble arrangert i Nouméa på Ny-Caledonia i perioden 27. august til 10. september 2011. Det var fjerde gangen som skyting var med på programmet under stillehavslekene. Det var seks øvelser og Fiji ble beste nasjon med fire gullmedaljer foran Ny-Caledonia med to.
Praksisrettet studiekompetanse

Praksisrettet studiekompetanse er en fellesbetegnelse for 3-årige tilbud innen videregående opplæring som kombinerer yrkesfaglig kompetanse med studiekompetanse.
Bakgrunn for tilbudene er andelen elever som velger Vg3 Påbygging til generell studiekompetanse etter 2 år på yrkesfag. Praksisrettet studiekompetanse er rettet mot elever som ønsker en praktisk vei til studiekompetanse, men som også ønsker studiekompetanse for studier ved høyskole og universitet. Eleven er samtidig kvalifisert for læretid i bedrift.
Stanwatkinsius

Utseende

Små (gjerne 5 - 6 millimeter), avlange, metallisk skinnende praktbiller. Oversiden er fint hårete. Hodet er kort og bredt. Oversiden er fint og tett punktert. Pronotum er rundet, dekkvingene nokså jevnbrede.

Levevis

I alle fall noen av artene er knyttet til trær i slektene Casuarina og Allocasuarina (jerntrefamilien), andre kan finnes på bladene av busker eller trær i slektene Grevillea eller Hakea (proteafamilien).

Utbredelse

Slekten er utbredt i Australia.
Obando

Obando (Bayan ng Obando) er en kommune i Filippinene. Kommunen ligger på øya Luzon, og tilhører provinsen Bulacan. Folkemengden var på 59 197 innbyggere i 2015.
Obando er inndelt i 11 barangayer.
George Mygind

George Praem Mygind eller Georg Mygind (født ca. 1785 i Stepping Sogn på Jylland, død 1844 i Christiania) var en danskfødt britisk-norsk trelasthandler og britisk konsul i Christiania. Han vokste opp i Stepping i Danmark, der faren Niels Mygind var prest i 39 år. Under Napoleonskrigene jobbet han som dansk–engelsk tolk i London og kom til Norge som representant for trelastfirmaet Sewell & Neck, en ledende kommisjonær for norsk trelasthandel i London. Fra 1819 til sin død bodde han i Christiania. Han var britisk visekonsul i Christiania senest fra 1826 til 1834 og britisk konsul fra 1834 til sin død. Han kjøpte i 1822 løkken Frognerhaug og oppførte der et landsted som i samtiden ble betegnet som «det smukkest beliggende af alle Lyststeder langs Drammensvejen».
Aaptos pernucleata

Utbredelse

Arten er utbredt i Karibia og Mexicogolfen.
Carlo Caffarra

Bakgrunn

Carlo Caffarra var sønn av Ampelio Caffarra og Maria Contini og hadde tre søstre. Han gjennomførte sine prestestudier ved det biskoppelige seminaret i Fidenza.

Prest

Carlo Cafarra ble presteviet 2. juli 1961 i Samboseto. Påfølgende studier ble avsluttet med doktorgrad i kirkerett fra det pavelige universitet Gregoriana i Roma og spesialisering i moralteologi ved det pavelige akademi Alfonianum.
Pave Paul VI utnevnte ham i 1974 til Den internasjonale teologkommisjon. I 1980 utnevnte pave Johannes Paul II ham til ekspert for ekteskaps- og familiespørsmål ved Bispesynoden. I 1981 gav pave Johannes Paul II ham i oppdrag å virkeliggjøre Det pavelige institutt Johannes Paul II for studier om ekteskap og familie. Han ledet dette instituttet frem til 1995.

Biskop

Den 8. september 1995 ble han utnevnt til erkebiskop av erkebispedømmet Ferrara-Comacchio. Den 16. desember 2003 ble han forflyttet til erkebispestolen i Bologna.

Kardinal

Den 22. februar 2006 kunngjorde pave Benedikt XVI hans utnevnelse til kardinal. Selve kreeringen fant sted i konsistoriet den 24. mars.  Han deltak på konklavet i 2013 som etter pave benedikts overraskende fratreden valgte den argentinske kardinal Bergoglio tin ny pave. I september 2015 utnevnte pave Frans ham til medlem av Kongregasjonen for salig- og helligkåringer i Vatikanet. Den 27. oktober 2015 innvilget han kardinal Caffarras aldersbetingede søknad om fratreden fra sitt verv i Bologna.
Caffarra vakte deretter oppsikt som kritiker av pave Frans' postsynodale skriv Amoris lætitia. Han var ved siden av kardinalene Joachim Meisner, Raymond Leo Burke og Walter Brandmüller en av underskriverne av det åpne brevet til pave Frans som uttrykte tvil (dubia) ved moralteologiske punkter som ble aktualisert ved pavens skriv ved mulige tvetydigheter i spørsmål om behandlingen av gjengifte skilte.
Aaron Hughes

Klubbkarriere

Hughes er en svært allsidig fotballspiller som er i stand til å spille både midtstopper, høyreback eller venstreback, samt overalt på midtbanen. Fra 1997 til 2005 spilte han hos klubben Newcastle FC. Den 20. mai 2005 ble Hughes solgt til Premier League-klubben Aston Villa FC. Den 27. juni 2007 ble Hughes annonsert som en ny spiller for den engelske klubben Fulham og han har spilt for denne klubben siden. 
Den 14. juli 2014 meldte han overgang fra Queens Park Rangers til Brighton & Hove Albion FC, hvor han skrev under på en ettårskontrakt.

Internasjonal karriere

Han gjorde sin debut på Nord-Irlands landslag den 25. mars 1998 mot Slovakia. Han ble utnevnt til fast kaptein på det nordirke landslaget i 2003.
Han ble tatt ut i Nord-Irlands EM-tropp til EM i Frankrike 2016.
Vinyl (TV-serie)

Kanselering

Vinyls andre sesong ble annonsert på 18. februar 2016 av HBO programmeringspresident Michael Lombardo. Til tross for avgjørelsen annonserte HBO 22. juni 2016 at de har besluttet ikke å gå videre med en andre sesong av Vinyl.
Big Horn County (Wyoming)

Historie

Big Horn County ble opprettet ved lov i Wyoming-territoriet 12. mars 1896. Fylket ble opprettet med landområder avgitt fra Fremont County, Johnson County og Sheridan County.
Big Horn County har fått sitt navn etter Big Horn Mountains som danner fylkets grense mot øst. Opprinnelig dekket fylket hele Big Horn Basin.
Alessandro Santos

Japans herrelandslag

Alessandro Santos spilte 82 landskamper for Japans herrelandslag.
Flykollisjoner i luften

Flykollisoner i luften (engelsk: Mid-air collision) er en luftfartsulykke hvor to eller fler fly kommer i en ikke-planlagt kontakt med hverandre under flyvningen. På grunn av  den relativt høye farten og de sterke krefter involvert, og den etterfølgene kontakt med land eller sjø vil det resultere i meget alvorlige skader, og total ødeleggelse av de involverte flyene. I nesten alle slike ulykker er det ingen overlevende, hverken passasjerer eller besetning.
Årsakene til slike hendelser er misforståelse, feiltolking av ordrer, navigasjonsfeil, avvik fra reiseplanen eller mangel på antikollisjons-utstyr. Selv om slike hendelser ikke inntreffer ofte på grunn av størrelsen på luftrommet, skjer slike ulykker nesten alltid nær flyplasser med mange fly på mindre områder, enn under flyvning.
Norgesmesterskapet i fotball for menn 1903

Norgesmesterskapet i fotball for menn 1903 ble vunnet av Odd etter seier 1-0 over Grane den 27. september. Målscorer for Odd var Daniel Gasmann. Dommer var Finn Hagemann fra Lyn. Kampen ble spilt på Gamle Frogner stadion i Kristiania og var egentlig ikke ment å være den avgjørende kampen, men ble i ettertid oppgradert til finale. Kampen ble spilt samme dag som semifinalene, og den inngikk i en turnering som Grane arrangerte og som senere fikk status som norgesmesterskap. Dette var første gang Odd vant et norgesmesterskap, og klubben gjentok denne prestasjonen de neste tre sesongene.
Odds vinnerlag: Andrew Johnsen – Guttorm Hol, Erling Jensen – Johan Schrøder, Paul Riis, Gustav Isaksen – Peter Hol, Finn Münster, Øivind Gundersen, Berthold Pettersen, Daniel Gasmann.
Granes lag: Anton Endrerud – Carl Blix, Bjarne Vig – Sverre Strand, Wilhelm Wettergreen, Sverre Nergaard – Olaf Olsen, Walter Aigeltinger, Emil Wettergreen, Eivind Thune Larsen, Theodor Dürendahl.

Avviklingen

Det ett år gamle Norges Fotballforbund forsøkte i september 1903 å arrangere en turnering for forbundets medlemmer. Forsøket var mislykket, av forbundets fire medlemmer meldte bare to seg, Akademisk Fodboldklub og Grane. Klubben Smart fra Bestum kunne ikke møte, og Lyn trakk seg. Akademisk og Grane spilte en kamp som endte uavgjort 1-1.
Grane tok imidlertid på egen hånd initiativ til å arrangere et «norgesmesterskap». Det er usikkert om arrangøren hadde noen rett til å gi turneringen dette navnet og om turneringen faktisk ble ansett som et norgesmesterskap av deltakere, presse og publikum. Fem klubber stilte opp, og alle kampene skulle arrangeres samme dag, søndag 27. september. I de første kampene ble det seier 1-0 til Grane og Odd mot henholdsvis Lyn og Porsgrund. Dermed gjensto tre klubber: Akademisk, Grane og Odd, og det kom til uenighet om det videre forløpet for turneringen. Det ble etter hvert bestemt at Grane og Odd skulle møte hverandre og at vinneren skulle møte Akademisk dagen etter. Akademisk Fodboldklub fikk dermed walk over helt til finalen. Det ble imidlertid ingen avgjørende kamp den påfølgende mandagen. Flere av Odd-spillerne hadde ikke anledning til å bli i Kristiania lenger enn til søndag kveld og reiste tilbake til Skien.
Det ble planlagt en kamp i Skien mellom Akademisk og Odd, men denne ble aldri noe av da Akademisk ikke hadde råd til å reise. Kampen mellom Grane og Odd ble i ettertid oppgradert til finale.
Clonmacnoise

Grunnleggelse

Clonmacnoise ble grunnlagt i 545 av Kieran av Clonmacnoise på det stedet hvor den viktigste landruten mellom øst og vest gjennom myrene i det sentrale Irland krysset elven Shannon. Ciarán hadde vært elev av Diarmuid fra Clonard og Finian av Clonard.
Like etter at han ankom møtte Ciarán Diarmait mac Cerbaill som ifølge tradisjonen hjalp ham med å bygge den første kirken – en mindre konstruksjon av tre som skulle ble den første av mange mindre kirker på stedet. Diarmait skulle senere gjøre krav på tittelen som den første kristne overkongen i Irland.
Ciaran døde et år senere av gulfeber, han var da i begynnelsen av tredveårene.
Flere bygninger og keltiske høykors kan fortsatt beskues i Clonmacnoise.